- Я не магу займацца творчасцю па нейкаму лекалу. Шмат чаго цікавага адбылося, але я – не музычны "мультыплікатар", каб усё цікавае адлюстроўваць. За гэтыя 5 гадоў з’явіліся іншыя песні, частка з якіх зараз выкарыстоўваецца ў праекце "Кальян у акустыцы". З гэтымі ж музыкамі вельмі хачу паралельна ажыццявіць сваю даўнюю мару – запісаць акустычны альбом на вершы легендарнай гарадзенскай паэтэсы Дануты Янаўны Бічэль. Песні ёсць. Дабро ад спадарыні Дануты ёсць. Няма ўсё толькі часу… Што датычыцца "Кальяна", то ў 2009 годзе мы вырашылі аднавіць дзейнасць. Ад папярэдняга складу, які фактычна прыпыніў дзейнасць яшчэ ў 2004 годзе, пасля запісу "НАТЕ!", засталіся тры музыкі (разам са мной).